31995D0045
L 051/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 20 февруари 1995 година
относно списъка на предприятията в Бивша югославска република Македония, одобрени за целите на вноса на прясно месо в Европейската общност
(текст от значение за ЕИП)
(95/45/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 72/462/ЕИО на Съвета от 12 декември 1972 г. относно санитарните и ветеринарно-медицинските проблеми при внос на животни от рода на едрия рогат добитък говеда, свине, овце и кози, както и на прясно месо или месни продукти от трети страни (1), последно изменена с Акта за присъединяване на Австрия, Финландия и Швеция, и по-специално член 4, параграф 1 и член 18, параграф 1, букви а) и б) от нея;
като има предвид, че предприятията в трети страни не могат да получат разрешение да изнасят прясно месо към Европейската общност, освен ако не отговарят на общите и специални условия, предвидени в горепосочената директива;
като има предвид, че съгласно член 4, параграф 3 от Директива 72/462/ЕИО Бивша югославска република Македония е представила списък на предприятия, които имат разрешение да изнасят за Общността;
като има предвид, че в тези предприятия е извършена проверка на място от Общността и те дават достатъчни гаранции за хигиената и могат следователно да бъдат допуснати до първоначален списък, изготвен съгласно член 4, параграф 1 от горепосочената директива, с предприятия, имащи право да изнасят месо;
като има предвид, че условията за внос на прясно месо от предприятията, изброени в приложения към това решение списък, продължават да са предмет и на вече определени разпоредби и на общите разпоредби на Договора и в частност на другите общностни разпоредби във ветеринарната област и по-специално що се отнася до здравеопазването;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Предприятията в Бивша югославска република Македония, изброени в приложението, се одобряват за целите на износа на прясно месо за Общността.
2. Вносът от тези предприятия остава предмет на общностните разпоредби във ветеринарната област, определени другаде, и по-специално тези, отнасящи се до ветеринарно-медицинския контрол.
Член 2
Адресати на настоящото решение са държавите-членки.
Съставено в Брюксел на 20 февруари 1995 година.